CELEX: C2007/082/48
Language: et
Date: 2007-04-14 00:00:00
Title: Kohtuasi C-102/07: Eelotsusetaotlus, mille esitas Hoge Raad (Madalmaad) 21. veebruaril 2007  — Adidas AG ja Adidas Benelux BV versus Marca Mode, C&A Nederland, H&M Hennes & Mauritz Netherlands BV ja Vendex KBB Nederland BV

14.4.2007   
            
            
               ET
            
            
               Euroopa Liidu Teataja
            
            
               C 82/26
            
         Eelotsusetaotlus, mille esitas Hoge Raad (Madalmaad) 21. veebruaril 2007 — Adidas AG ja Adidas Benelux BV versus Marca Mode, C&A Nederland, H&M Hennes & Mauritz Netherlands BV ja Vendex KBB Nederland BV
   (Kohtuasi C-102/07)
   (2007/C 82/48)
   Kohtumenetluse keel: hollandi
   Eelotsusetaotluse esitanud kohus
   Hoge Raad (Madalmaad).
   Põhikohtuasja pooled
   
      Hagejad: Adidas AG, Adidas Benelux BV.
   
      Kostjad: Marca Mode, C&A Nederland, H&M Hennes & Mauritz Netherlands BV, Vendex KBB Nederland BV
   Eelotsuse küsimused
   
               1.
            
            
               Kas sellise kaubamärgi, mis koosneb märgist, millel iseenesest puudub tegelik eristusvõime, või tähistusest, mis vastab direktiivi (1) artikli 3 lõike 1 punktis c toodud kirjeldusele, kuid mis on end turul kaubamärgina kehtestanud ja on registreeritud, kaitse ulatuse kindlaksmääramisel tuleb arvestada avalikku huvi, mis seisneb selles, et teatud märkide kättesaadavust ei piirataks õigustamatult teiste, asjaomaseid tooteid või teenuseid pakkuvate ettevõtjate jaoks (vaba kättesaadavuse kohustus)?
            
         
               2.
            
            
               Kui vastus esimesele küsimusele on jaatav, siis kas selles osas omab tähtsust see, kas kõnealused, vaba kättesaadavuse kohustusele alluvad märgid eristavad asjaomase avalikkuse hinnangul teatud kaupu või kõigest kaunistavad neid?
            
         
               3.
            
            
               Kui vastus esimesele küsimusele on jaatav, siis kas selles osas omab tähtsust ka asjaolu, et kaubamärgi omaniku poolt vaidlustatud märgil puudub eristusvõime direktiivi artikli 3 lõike 1 punkti b tähenduses või see, et see sisaldab tähistust direktiivi artikli 3 lõike 1 punkti c tähenduses?
            
         
      (1)  Nõukogu 21. detsembri 1988. aasta esimene direktiiv kaubamärke käsitlevate liikmesriikide õigusaktide ühtlustamise kohta (EÜT 1989, L 40, lk 1; ELT eriväljaanne 17/01, lk 92).